text: আনন্দ পুলিশ হাউজিং সোসাইটি হলো আনন্দ পুলিশ পরিবার কল্যাণ সমবায় সমিতি কর্তৃক গড়ে উঠা রূপগঞ্জ ইউনিয়নের একটি আবাসিক এলাকা। এটি বাংলাদেশ পুলিশের সদস্যদের মালিকানাধীন এবং পরিচালিত হয়।
  
  ইতিহাস 
  আনন্দ পুলিশ পরিবার কল্যাণ সমবায় সমিতি ২০০৬ সালে প্রতিষ্ঠিত হয়। আনন্দ পুলিশ পরিবার কল্যাণ সমবায় সমিতি আনন্দ পুলিশ হাউজিং সোসাইটি'টি গড়ে তুলেছে। সোসাইটি'টি ৬০০ সদস্যের সমন্বয়ে নিয়ে গঠিত; এদের অধিকাংশই বাংলাদেশ পুলিশের সদস্য।
  
  পুলিশের সহকারী মহাপরিদর্শক গাজী মোজাম্মেল হক বিস্তারিত এলাকা পরিকল্পনা নিয়ে রিয়েল এস্টেট ডেভেলপার ও রাজধানী উন্নায়ন কর্তৃপক্ষের মধ্যে এক সভায় আনন্দ পুলিশ হাউজিং সোসাইটির প্রতিনিধিত্ব করেন এবং বিস্তারিত এলাকা পরিকল্পনা সম্পর্কে যেখানে তিনি বলেন যে ঢাকার জলাভূমির প্রয়োজন নেই। ২০১৮ সালের অক্টোবর মাসে কালের কণ্ঠ জানিয়েছেন যে হাউজিং সোসাইটি থেকে ১৬ বিঘা সরকারি জমি উদ্ধার করা হয়েছে; এটা সোসাইটি অস্বীকার করেছে।
  
  ২০১৮ সালের জুলাই মাসে বাংলাদেশ পুলিশের সদস্যরা জাহির আলী ও তার ছেলেকে আটক করে নির্যাতন করে। তাদের মৃত্যুদণ্ডের হুমকি দেওয়া হয় এবং রূপগঞ্জ ইউনিয়ন এবং ডেমরায় তার সম্পত্তি আনন্দ পুলিশ হাউজিং সোসাইটিতে সই করতে বাধ্য করা হয়। পুলিশের অতিরিক্ত উপ-মহাপরিদর্শক গাজী মোজাম্মেল হক এই নথি গুলো গ্রহণ করেন। ২০১৯ সালের ১৪ মার্চ জাহিরের পুত্রবধূ পুলিশের অতিরিক্ত উপ-পরিদর্শক গাজী মোজাম্মেল হক, তার স্ত্রী, গোয়েন্দা শাখার পরিদর্শক দীপক কুমার দাস, রূপগঞ্জ থানার ওসি মনিরুজ্জামান মনির, ভূমি অফিসের কর্মকর্তা, বাংলাদেশ পুলিশ এবং ইউনাইটেড কমার্শিয়াল ব্যাংক বিরুদ্ধে ঢাকা আদালতে একটি মামলা দায়ের করেন। স্বরাষ্ট্রমন্ত্রী আসাদুজ্জামান খান কামাল জানিয়েছেন, তার বিরুদ্ধে জমি দখলের প্রমাণ পাওয়া গেলে পুলিশের অতিরিক্ত উপ-মহাপরিদর্শক গাজী মোজাম্মেল হকের বিরুদ্ধে ব্যবস্থা নেওয়া হবে।
  
  আরও দেখুন 
  
   জলসিঁড়ি আবাসন
  
  তথ্যসূত্র 
  
  বিষয়শ্রেণী:২০০৬-এ বাংলাদেশে প্রতিষ্ঠিত
  বিষয়শ্রেণী:বাংলাদেশ পুলিশ
  বিষয়শ্রেণী:রূপগঞ্জ উপজেলা
title: আনন্দ পুলিশ হাউজিং সোসাইটি